CELEX: 52006PC0280
Language: da
Date: 2006-06-08
Title: Forslag til Rådets beslutning om at tillade Det Forenede Kongerige at anvende en særlig foranstaltning, der fraviger artikel 5, stk. 6, og artikel 11.A, stk. 1, litra b), i direktiv 77/388/EØF om harmonisering af medlemsstaternes lovgivning om omsætningsafgifter (Kun den engelske udgave er autentisk)

Vigtig juridisk meddelelse

|

52006PC0280

Forslag til Rådets beslutning om at tillade Det Forenede Kongerige at anvende en særlig foranstaltning, der fraviger artikel 5, stk. 6, og artikel 11.A, stk. 1, litra b), i direktiv 77/388/EØF om harmonisering af medlemsstaternes lovgivning om omsætningsafgifter (Kun den engelske udgave er autentisk)  /* KOM/2006/0280 endelig udg. */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 08.06.2006KOM(2006) 280 endeligForslag tilRÅDETS BESLUTNINGom at tillade Det Forenede Kongerige at anvende en særlig foranstaltning, der fraviger artikel 5, stk. 6, og artikel 11.A, stk. 1, litra b), i direktiv 77/388/EØF om harmonisering af medlemsstaternes lovgivning om omsætningsafgifter(Kun den engelske udgave er autentisk)(forelagt af Kommissionen)BEGRUNDELSEBAGGRUNDEN FOR FORSLAGET |110 | Begrundelse og formål I henhold til artikel 27, stk. 1, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter - Det fælles merværdiafgiftssystem: ensartet beregningsgrundlag kan Rådet med enstemmighed på forslag af Kommissionen give en medlemsstat tilladelse til at indføre særlige foranstaltninger, der fraviger bestemmelserne i direktivet, for at forenkle afgiftsopkrævningen. Ved brev, som Kommissionens Generalsekretariat registrerede den 7. april 2005, anmodede Det Forenede Kongerige om tilladelse til at erstatte en eksisterende fravigelse vedrørende beregning af moms på brændstofudgifter til firmabiler, som også anvendes til privatkørsel. I overensstemmelse med artikel 27, stk. 2, i direktiv 77/388/EØF underrettede Kommissionen ved brev af 26. oktober 2005 de øvrige medlemsstater om Det Forenede Kongeriges anmodning. Ved brev af 27. oktober 2005 underrettede Kommissionen Det Forenede Kongerige om, at den rådede over alle de oplysninger, den fandt nødvendige for at kunne vurdere anmodningen. |120 | Generel baggrund Det Forenede Kongerige fik i 1986 tilladelse til at anvende en forudfastsættelsesforanstaltning til at fastsætte momsen i forbindelse med udgifter til brændstof anvendt ved privatkørsel i firmabiler (Rådets beslutning 86/356/EØF). Ordningen gav Det Forenede Kongerige tilladelse til først at fratrække al moms ved køb af brændstof til firmabiler. Dernæst blev der opkrævet moms af det brændstof, som blev brugt til privatkørsel i bilen. Den gennemsnitlige overordnede pris på brændstof anvendt ved privatkørsel i firmabiler blev beregnet på et makroøkonomisk grundlag og dernæst opkrævet efter en skala svarende til køretøjets motorstørrelse og brændstoftype. Denne gennemsnitspris blev justeret årligt på grundlag af udviklingen i de gennemsnitlige brændstofpriser. Systemet var en forenkling både for skattemyndighederne og skatteyderne. Det betød især, at skatteyderne ikke behøvede at føre et detaljeret kilometerregnskab. Samtidig skal det bemærkes, at der var tale om en frivillig ordning for skatteyderne, som kunne vælge at følge de almindelige momsregler og overholde regnskabsforpligtelserne. Det Forenede Kongerige påtænker nu at ændre ordningen. De grundlæggende principper forbliver de samme, men i den nye ordning foreslås det at anvende en "skalaafgift", som afhænger af køretøjets CO2-udledning. Da der er en direkte sammenhæng mellem CO2-udledningen og brændstofforbruget, betyder det, at jo højere CO2-udledning, jo højere brændstofforbrug og desto højere moms skal der betales for brændstof til privatkørsel. Det er Kommissionens opfattelse, at den gældende ordning reelt har gjort det muligt for Det Forenede Kongerige at forenkle afgiftsopkrævningen gennem årene, og at den nye ordning, som fortsat vil være frivillig for skatteyderne, vil have samme virkning. Det Forenede Kongerige har ligeledes forklaret, at en afgiftsskala med flere trin, der er baseret på CO2-udledninger, vil afspejle privatforbruget mere nøjagtigt end de eksisterende trin, der er baseret på motorstørrelse og brændstoftype. Kommissionen finder det derfor hensigtsmæssigt at tillade Det Forenede Kongerige at anvende den ændrede særlige foranstaltning. Den oprindelige rådsbeslutning 86/356/EØF skal derfor ophæves. For at sikre en glidende overgang ophæves denne beslutning dog først den 30. april 2007 og senest, når de pågældende nationale foranstaltninger træder i kraft. |130 | Gældende bestemmelser på det område, som forslaget vedrører Rådets beslutning 86/356/EØF af 21. juli 1986 om tilladelse for Det forenede Kongerige til at anvende forudfastsættelsesforanstaltninger vedrørende den ikke-fradragsberettigede merværdiafgift i forbindelse med brændstofudgifter til firmabiler. |140 | Overensstemmelse med andre EU-politikker og -mål Ikke relevant. |HØRING AF INTERESSEREDE PARTER OG KONSEKVENSANALYSE |Høring af interesserede parter |219 | Ikke relevant. |Ekspertbistand |229 | Der har ikke været behov for ekspertbistand. |230 | Konsekvensanalyse Den foreslåede beslutning vedrører foranstaltninger, der forenkler opkrævningen af moms på brændstof til firmabiler i Det Forenede Kongerige, og har derfor potentielt en positiv økonomisk virkning. Virkningen bliver under alle omstændigheder begrænset på grund af fravigelsens snævre anvendelsesområde. |FORSLAGETS RETLIGE ASPEKTER |305 | Resumé af forslaget Det Forenede Kongerige gives tilladelse til at fravige artikel 5, stk. 6, og artikel 11.A, stk. 1, litra b), i Rådets sjette direktiv 77/388/EØF for at anvende særlige foranstaltninger til at fastsætte den andel af moms, der vedrører udgifter til brændstof anvendt ved privatkørsel i firmabiler, på grundlag af CO2-udledningen. |310 | Retsgrundlag Artikel 27, stk. 1, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter – Det fælles merværdiafgiftssystem: ensartet beregningsgrundlag. |329 | Subsidiaritetsprincippet Forslaget falder ind under Fællesskabets enekompetence. Subsidiaritetsprincippet finder derfor ikke anvendelse. |Proportionalitetsprincippet Forslaget er i overensstemmelse med proportionalitetsprincippet af følgende årsager: |331 | Beslutningen vedrører en tilladelse til en medlemsstat på dennes egen anmodning og udgør ikke en forpligtelse. |332 | I betragtning af fravigelsens begrænsede anvendelsesområde står den særlige foranstaltning i rimeligt forhold til det tilstræbte mål. |Reguleringsmiddel/-form |341 | Foreslået retsakt: andet. |342 | Andre midler ville ikke være hensigtsmæssige af følgende årsager: I henhold til artikel 27 i Rådets sjette direktiv 77/388/EØF om harmonisering af medlemsstaternes lovgivning om omsætningsafgifter kan de fælles momsregler kun fraviges, hvis Rådet på forslag af Kommissionen træffer enstemmig afgørelse herom. En rådsbeslutning er det eneste egnede middel, da den kan rettes til en enkelt medlemsstat. |BUDGETMÆSSIGE KONSEKVENSER |409 | Forslaget har ingen konsekvenser for Fællesskabets budget. |YDERLIGERE OPLYSNINGER |520 | Ophævelse af gældende retsforskrifter Forslagets vedtagelse indebærer ophævelse af gældende retsforskrifter. |Fornyet gennemgang/revision/udløbsklausul |533 | Forslaget indeholder en udløbsklausul. |E-4145 |1.  Forslag tilRÅDETS BESLUTNINGom at tillade Det Forenede Kongerige at anvende en særlig foranstaltning, der fraviger artikel 5, stk. 6, og artikel 11.A, stk. 1, litra b), i direktiv 77/388/EØF om harmonisering af medlemsstaternes lovgivning om omsætningsafgifter(Kun den engelske udgave er autentisk)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter - Det fælles merværdiafgiftssystem: ensartet beregningsgrundlag[1], særlig artikel 27, stk. 1,under henvisning til forslag fra Kommissionen[2] ogud fra følgende betragtninger:(1) Ved brev, som Kommissionens Generalsekretariat registrerede den 7. april 2005, anmodede Det Forenede Kongerige om tilladelse til at fravige artikel 5, stk. 6, og artikel 11.A, stk. 1, litra b), i direktiv 77/388/EØF.(2) I overensstemmelse med artikel 27, stk. 2, i direktiv 77/388/EØF underrettede Kommissionen ved brev af 26. oktober 2005 de øvrige medlemsstater om Det Forenede Kongeriges anmodning. Ved brev af 27. oktober 2005 underrettede Kommissionen Det Forenede Kongerige om, at den rådede over alle de oplysninger, den fandt nødvendige for at kunne vurdere anmodningen.(3) Det Forenede Kongerige ønsker at erstatte fravigelsen i henhold til Rådets beslutning 86/356/EØF af 21. juli 1986 om tilladelse for Det Forenede Kongerige til at anvende forudfastsættelsesforanstaltninger vedrørende den ikke-fradragsberettigede merværdiafgift i forbindelse med brændstofudgifter til firmabiler[3], som tillader særlige forenklende foranstaltninger med henblik på forudfastsættelse af den del af merværdiafgiften (moms), der vedrører udgifter til brændstof anvendt ved privatkørsel i firmabiler. Proceduren betyder, at skattepligtige personer ikke behøver at føre nøje kilometerregnskab for den enkelte bil for at beregne det nøjagtige momsbeløb i forbindelse med privat- og erhvervskørsel. Ligesom den nuværende ordning vil den foreslåede nye ordning være frivillig for skattepligtige personer.(4) Den nuværende ordning er baseret på bilens brændstoftype og motorstørrelse. Det Forenede Kongerige ønsker at ændre denne ordning og basere den på mængden af kuldioxid (CO2), der udledes, idet der er proportionalitet mellem CO2-udledningen og brændstofforbruget og derfor med brændstofudgifterne. Herved kan en ordning med en skala med forud fastsatte satser baseret på CO2-udledning opfylde samme mål om beskatning af en virksomheds brændstofudgifter til privatkørsel. Samtidig forventer Det Forenede Kongerige at opnå større nøjagtighed ved fastsættelse af afgiften til privatforbrug, idet skalaen får flere trin og derved bliver mere nøjagtig sammenlignet med de nuværende trin.(5) Ordningen har gjort det muligt for Det Forenede Kongerige at forenkle proceduren for opkrævning af afgift i forbindelse med brændstofudgifter til firmabiler, og den foreslåede ordning, som er baseret på CO2-udledninger, vil have samme virkning. Den nye ordning formodes at afspejle privatforbruget mere nøjagtigt.(6) Tilladelsen bør være tidsbegrænset, så der på grundlag af erfaringerne frem til den pågældende dato kan foretages en vurdering af, om fravigelsen fortsat er berettiget.(7) Beslutning 86/356 bør ophæves efter en vis periode, men under alle omstændigheder på det tidspunkt, hvor de nationale bestemmelser om den nye særlige foranstaltning træder i kraft for at undgå en situation, hvor begge ordninger er tilladt samtidigt.(8) Det Forenede Kongerige underretter Kommissionen om de nationale bestemmelser om indførelse af den nye særlige foranstaltning, så snart de er vedtaget, og sikrer sig, at foranstaltningen ikke træder i kraft før den 30. april 2007.(9) Fravigelsen har ingen negative konsekvenser for Fællesskabets egne indtægter fra moms -VEDTAGET FØLGENDE BESLUTNING:Artikel 1Ved fravigelse af artikel 5, stk. 6, og artikel 11.A, stk. 1, litra b), i direktiv 77/388/EØF gives Det Forenede Kongerige tilladelse til fra den 1. maj 2007 til den 31. december 2015 at fastsætte den andel af merværdiafgiften, der vedrører udgifter til brændstof anvendt ved privatkørsel i firmabil, på grundlag af en forud fastsat sats.Artikel 2Andelen af den i artikel 1 omhandlede afgift udtrykkes i faste beløb, der fastsættes på grundlag af den pågældende type køretøjs CO2-udledning, som afspejler brændstofforbruget. Det Forenede Kongerige justerer de fastsatte beløb årligt på grundlag af udviklingen i den gennemsnitlige brændstofpris.Artikel 3Den ordning, der indføres på grundlag af denne beslutning, er frivillig for skattepligtige personer.Artikel 4Rådets beslutning 86/356 ophæves den 30. april 2007.Det Forenede Kongerige underretter Kommissionen om de nationale bestemmelser omhandlet i artikel 1, så snart de er vedtaget.Artikel 5Denne beslutning er rettet til Det Forenede Kongerige Storbritannien og Nordirland.Udfærdiget i Bruxelles, den […]På Rådets vegneFormand [1] EFT L 145 af 13.6.1977, s. 1. Senest ændret ved direktiv 2006/18/EF (EFT L 51 af 22.2.2006, s. 12).[2] EFT C […] af […], s. […].[3] EFT L 212 af 2.8.1986, s. 35.